ลุ้นศาลปกครองสั่งคุ้มครองคดีขึ้นค่ารถเมล์! นัดฟังคำสั่งพุธนี้
ลุ้นศาลปกครองสั่งคุ้มครองคดีขึ้นค่ารถเมล์! นัดฟังคำสั่งพุธนี้
22 เม.ย. 2562

นายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย เปิดเผยว่า ศาลปกครองกลางฟังคำสั่งขอคุ้มครองชั่วคราวเพื่อระงับคำสั่งขึ้นค่ารถเมล์ทั้งระบบโดยไม่ชอบด้วยกฎหมายหรือไม่ ในวันพุธที่ 24 เมษายน 2562 นี้ ภายหลังจากวันนี้ได้นัดสมาคมองค์การพิทักษ์รัฐธรรมนูญไทย และชาวกรุงเทพมหานครและปริมณฑลและคณะกรรมการควบคุมการขนส่งทางบกกลางมาไต่สวน
นายศรีสุวรรณ ยังเรียกร้องให้รัฐบาลหรือนายกรัฐมนตรีสั่งให้เรียกคืนสัมปทานการเดินรถของเอกชนที่หมดอายุทั้งหมดมาดำเนินการเอง โดยเฉพาะรถร่วม ขสมก. เพื่อที่จะได้นำไปสู่การปฏิรูประบบขนส่งสาธารณะทั้งระบบได้อย่างคล่องตัวและรวดเร็วได้ เช่น การใช้ตั๋วร่วมใบเดียวใช้บริการรถสาธารณะได้ทั้งระบบ